Sun City-ontsnapping: Nóg tronkbewaarders onder vergrootglas | Maroela Media
Die departement van korrektiewe dienste het gesê drie tronkbewaarders van die sogenaamde Sun City-gevangenis in Johannesburg is geskors nadat 16 gevaarlike verhoorafwagtende gevangenes verlede week daar uit aanhouding ontsnap het.
Dit volg nadat twee tronkbewaarders Donderdag deur die polisie in hegtenis geneem is vir hul beweerde aandeel aan die gewaagde ontsnapping by die Johannesburgse Medium A-tronk.
Die departement het bevestig dat die bewaarders, onderskeidelik 34 en 36 jaar oud, in hegtenis geneem is. Die bewaarders het Vrydag in die Johannesburg-landdroshof verskyn en is op R5 000-borgtog elk vrygelaat op voorwaarde dat hulle weer op 3 Mei in die hof moet wees.
“Ons bevestig ook dat drie bewaarders voorlopig geskors is hangende die uitkoms van ŉ interne ondersoek. Meer beamptes mag geskors word,” het Mocheta Monama, woordvoerder van die departement, gesê.
Thakane Grace Molatedi, die departement se streekskommissaris van Gauteng, het haar teleurstelling oor dié verwikkelinge uitgespreek en gesê dit strook teen die waardes en mandaat van die departement.
“Die departement beskou hierdie bewerings in ŉ baie ernstige lig en daar sal streng opgetree word teen dié wat skuldig bevind word,” het Molatedi gesê.
Die gevangenes het deur ’n pyptonnel ontsnap en ’n voorwerp gebruik om die muur te breek voordat hulle na die heining beweeg het.
Wyle Johann Botha wat glo deur een van die ontsnaptes vermoor is. Foto: Maroela Media
Ek kan net dink die ongerymdhede en korupsie gepaardgaande met omkopery wat agter daardie mure aangaan
Dit is darem snaaks as sekere mense n uniform aantrek dan pleks van daardie uniform respekteer en jou werk doen kom hulle natuur vorentoe en volg hulle n kriminele pad met die voordele wat daarmee gepaardgaan.
Makste honde byt die seerste!
Ek het gelees dat die tronke beheer word deur bendes en nie die tronk bewaarders nie.??
Gerrit, ek dink die bewaarders is ‘n bende op hul eie.
Almal is kop in een mus
Stem saam Gert…..Dít bevestig die gesegde die vere maak NIE die voël maw die UNIFORM maak nie die WARE OPREGTE GEREGSDIENAAR NIE, dankie daar is wel, uitsondering die DADE/etieke optede bevestig die ware regsdienaar. Vertrou die gereg sal bg ampenare NOOIT weer voorreg toe laat om ENIGE uniform te dra.